**Subjek:** Jemputan Rasmi ke Sesi Kesedaran Teknologi Kriptografi Pascakuantum (PQC) – 12 hingga 13 Jun 2025

**Tuan/Puan/Dato’/Datuk/Prof./Dr.**

[Jawatan]

[Organisasi]

**Dengan segala hormatnya perkara di atas adalah dirujuk.**

Sukacita dimaklumkan bahawa Pusat Teknologi dan Pengurusan Kriptologi Malaysia (PTPKM) dengan kerjasama Agensi Keselamatan Siber Negara (NACSA) akan menganjurkan Sesi Kesedaran Kriptografi Pascakuantum (*Post-Quantum Cryptography* - PQC) yang bertujuan memperkukuh kefahaman dan kesiapsiagaan nasional dalam mendepani ancaman teknologi kuantum.

**Butiran Acara:**

**Tarikh:** 12 - 13 Jun 2025

**Masa:** Bermula pada jam 1:30 petang, 12 Jun 2025

**Tempat:** Akan dimaklumkan kemudian

**Anjuran:** Pusat Teknologi dan Pengurusan Kriptologi Malaysia (PTPKM) dengan kerjasama Agensi Keselamatan Siber Negara (NACSA)

Program ini dirangka bagi memberikan pendedahan awal berkaitan asas kriptografi, ancaman teknologi kuantum, serta strategi dan pelan migrasi kebangsaan ke arah penggunaan teknologi kriptografi pascakuantum (PQC).

Di samping itu, program ini turut berperanan sebagai platform bagi menggalakkan jalinan kerjasama strategik antara pihak kerajaan, industri dan komuniti keselamatan siber dalam memperkasa inisiatif transformasi kriptografi negara.

Sehubungan itu, pihak kami dengan segala hormatnya menjemput Tuan/Puan untuk menghadiri program ini sebagai wakil rasmi organisasi Tuan/Puan.

Bagi kelancaran urusan penganjuran, mohon jasa baik Tuan/Puan untuk mengesahkan kehadiran selewat-lewatnya pada hari Isnin, 2 Jun 2025 dengan menghubungi pihak urus setia melalui emel ini.

Segala kerjasama dan perhatian yang diberikan amat dihargai dan didahului dengan ucapan ribuan terima kasih.

Sekian, harap maklum.

Yang menjalankan amanah,